ÚRAD VLÁDY 
SLOVENSKEJ REPUBLIKY
     sekcia vládnej legislatívy

                                                                                                            Na rokovanie vlády SR
                                                                                                            Dňa 1. marca 2006
                                                                                                            K materiálu č.3404/2006
                                                                                                            K bodu č. 22

                    
S T A N O V  I  S K O

k návrhu nariadenia vlády Slovenskej republiky o technických požiadavkách na sedadlá pre spolujazdcov v poľnohospodárskych kolesových traktoroch a lesných kolesových        
                                                                traktoroch

                                                                 
I.

     Návrh nariadenia vlády sa predkladá na rokovanie vlády ako iniciatívny návrh Ministerstva dopravy, pôšt a telekomunikácií Slovenskej republiky .
    
     Predkladaným návrhom nariadenia vlády sa do právneho poriadku Slovenskej republiky preberá smernica Rady 76/763/EHS z 27.júla 1976 o aproximácii právnych predpisov členských štátov, týkajúcich sa sedadiel pre spolujazdcov v kolesových poľnohospodárskych alebo lesných traktoch v platnom znení.

    Návrh nariadenia vlády sa netýka hospodárskych, sociálnych, pracovných a mzdových podmienok, ani iných dôležitých záujmov zamestnancov a zamestnávateľov a nie je potrebné ho prerokovať v Rade hospodárskeho a sociálneho partnerstva Slovenskej republiky.

     Predkladaný návrh nariadenia vlády nebude mať dopad na štátny rozpočet, rozpočet obcí a rozpočty vyšších územných celkov. Návrh nariadenia vlády nebude mať ani finančný, ekonomický a environmentálny vplyv na zamestnanosť a podnikateľské prostredie.

II.

      Legislatívna rada vlády Slovenskej republiky prerokovala predmetný návrh nariadenia vlády SR na svojom zasadnutí 7.februára 2006 a odporučila vláde Slovenskej republiky návrh  nariadenia schváliť po zapracovaní jej pripomienok a odporúčaní  a na rokovanie vlády SR predložiť jeho nové znenie.
III.

      Sekcia vládnej legislatívy Úradu vlády Slovenskej republiky konštatuje, že pripomienky Legislatívnej rady vlády Slovenskej republiky ( 2 pripomienky ), sú v návrhu zapracované, a preto odporúča vláde Slovenskej republiky návrh nariadenia vlády schváliť, avšak ešte s touto legislatívno-technickou úpravou:

1. K názvu 

Je potrebné za slová „poľnohospodárskych kolesových“ vložiť slovo „ traktoroch“.

Bratislava: 27.februára 2006
Vypracovala: K.Gališinová

	Štefan G r m a n
	      generálny riaditeľ
	sekcie vládnej legislatívy